Държавен вестник, бр. 47, 2016 г., стр. 19

БРОЙ  47	
Д Ъ Р Ж А В Е Н  В Е С Т Н И К 	
СТР.  19  
отворена наука, което ще помогне за по-пълноценно участие на българските учени в Европей­
ското изследователско пространство. Стратегическият избор за разширяване на международното 
сътрудничество и по-доброто използване на потенциала на българската научна диаспора ще 
помогнат за постигането на по-широко признание от чуждестранните партньори. Визията на 
стратегията в този аспект включва: 
•	 участие на българските учени в национални, европейски и международни научни мрежи, 
програми и инициативи; 
•	 осигуряване на възможности на българските учени за разпространение на научните ре­
зултати посредством участие в национални и международни научни форуми;
•	 подпомагане на организирането на национални и международни научни форуми в страната;
•	 повишаване на квалификацията на българските учени посредством регулярни научни 
специализации във водещи научни центрове;
•	 разработване на атрактивни международни постдокторантски програми;
•	 осигуряване и развиване на мрежата EURAXESS, подпомагаща мобилността на учените, 
включително реинтеграцията на изследователите и привличането на чуждестранни учени за 
специализация и работа в България;
•	 поддържане и разширяване на двустранните и многостранните научни сътрудничества 
и изследване на възможности за ефективно участие в съвместните инициативи (ERA-NETs,28 
Article 185 и др.) и съвместните изследователски програми на ЕС29 (Joint Programme Initiatives);
•	 поддържане на работещ информационен портал, оказващ помощ при подготовка на меж­
дународни проекти и организиране на международни конференции; 
•	 участие в инициативата на ЕС „Европейски облак за отворена наука“ и други подобни ини­
циативи. 
Реализацията на горните елементи ще има решаващо значение за увеличаване достъпа 
на България до международни изследователски и иновационни мрежи (например EIT), до 
привилегирован достъп до паневропейска научноизследователска инфраструктура (ESFRI); до 
по-голямо привличане на средства от Хоризонт 2020 и следващата РП на ЕС. В тази връзка е 
дефинирана следната специфична цел: 
Специфична цел 9. Разширяване на участието на българската научна общност в Европейското 
изследователско пространство и разширяване на международното научно сътрудничество.
3.5. Връзки на науката с други социални сфери
Все още за науката в страната е характерна известна капсулираност и недостатъчно до­
бре развити връзки с другите социални сфери. Връзката на науката с бизнеса е основна и е 
разгледана детайлно в предходния текст. Връзката наука – висше образование е органична в 
изследователските университети, но все още в редица висши училища елементът наука е слабо 
застъпен, докато в повечето изследователски институти връзката с образованието визира предим­
но докторантското обучение. Независимо от някои успешни проекти за връзка наука – средно 
образование и в тази област е необходимо значително интензифициране на дейностите. Не съ­
ществуват механизми за подкрепа на ученици и студенти с високи постижения и превръщането 
им в посланици на науката пред младото поколение.
Важна функция на учените е да дават научнообосновани компетентни становища на дър­
жавната администрация и по-специално на т.нар. „вземащи решения“. Този процес е двустра­
нен и трудно може да се регулира с отделни конкретни механизми. Той обаче може частично 
да се реши по нормативен начин. Това може да доведе и до повишаване на броя на научните 
програми и проекти с национално значение, финансирани от различни държавни структури.
В крайна сметка развитието на науката е подчинено на цялостното развитие на обществото 
и тя не може да остава изолирана от него. Необходими са мерки за популяризиране на науката, 
борба с лъже-науката и образоване на обществото по редица наболели и актуални проблеми. 
Визията на стратегията предвижда засилване на връзките на науката със:
•	 висшето образование и образованието на всички нива; 
•	 държавната администрацията и вземащите решения;
•	 отделни държавни сектори;
•	 обществото като цяло. 
Специфична цел 10. Значително интензифициране на връзките на науката с образованието, биз­
неса, държавните органи и обществото като цяло. 
4. ПОЛИТИКИ, ДЕЙНОСТИ И МЕРКИ ЗА ТЯХНОТО РЕАЛИЗИРАНЕ
Програмата за осъществяване на целите на стратегията е групирана по основни политики, 
очертани въз основа на визията, и посочва механизми за реализацията им, които ще бъдат 
използвани от държавните органи. Всяка от политиките е свързана с определени специфични 
28 https://www.era-learn.eu/
29 http://ec.europa.eu/research/era/joint-programming-initiatives_en.html